CELEX: 62011TN0427
Language: lt
Date: 2011-08-05 00:00:00
Title: Byla T-427/11: 2011 m. rugpjūčio 5 d. pareikštas ieškinys byloje Laboratoire Bioderma prieš VRDT — Cabinet Continental (BIODERMA)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/21
            
         2011 m. rugpjūčio 5 d. pareikštas ieškinys byloje Laboratoire Bioderma prieš VRDT — Cabinet Continental (BIODERMA)
   
   (Byla T-427/11)
   2011/C 298/40
   Kalba, kuria surašytas ieškinys: prancūzų
   
      Šalys
   
   
      Ieškovė: Laboratoire Bioderma (Lionas, Prancūzija), atstovaujama advokato A. Teston
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Cabinet Continental (Paryžius, Prancūzija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. vasario 28 d. VRDT apeliacinės tarybos sprendimą,
            
         
               —
            
            
               atmesti bendrovės Cabinet Continental pareikštą ieškinį dėl prekių ženklo registracijos pripažinimo negaliojančia,
            
         
               —
            
            
               priteisti iš VRDT ir (arba) prašymą pripažinti registraciją negaliojančia pateikusios bendrovės visas bylinėjimosi išlaidas, ieškovės patirtas dėl šio ieškinio,
            
         
               —
            
            
               priteisti iš prašymą pripažinti registraciją negaliojančia pateikusios bendrovės išlaidas, kurias ieškovė patyrė per procedūrą anuliavimo skyriuje ir apeliacinėje taryboje.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas BIODERMA 3, 5 ir 44 klasių prekėms ir paslaugoms — Bendrijos prekių ženklas Nr. 3 136 892.
   Bendrijos prekių ženklo savininkė: Laboratoire Bioderma.
   Šalis, prašanti pripažinti Bendrijos prekių ženklo registraciją negaliojančia: Cabinet Continental.
   
      Prašymo pripažinti registraciją negaliojančia motyvai: Prašymas pripažinti registraciją negaliojančia buvo pateiktas remiantis Reglamento Nr. 207/2009 52 straipsnio 1 dalies a punktu ir 7 straipsnio 1 dalies b, c ir d punktais.
   
      Anuliavimo skyriaus sprendimas: Atmesti prašymą pripažinti registraciją negaliojančia.
   
      Apeliacinės tarybos sprendimas: Panaikinti anuliavimo skyriaus sprendimą ir pripažinti negaliojančiu Bendrijos prekių ženklą Nr. 3 136 892.
   
      Ieškinio pagrindai: Reglamento Nr. 207/2009 7 straipsnio 1 dalies b ir c punktų bei 75 straipsnio pažeidimas, nes ginčijamame sprendime padaryta klaidų, kiek tai susiję su kitomis atitinkamo prekių ženklo reikšmėmis graikų kalba ir su tuo, kaip minėtą prekių ženklą suvokia Graikijos visuomenė.